
«Шегіртке мен құмырсқа»
                                          

Шырылдауық шегіртке,
Ыршып жүріп ән салған.
Көгалды қуып гөлайттап,
Қызықтап жүріп жазды алған.

Жаздыгүні жапырақтың, 
Бірінде тамақ, бірінде үй.
Жапырақ кетті, жаз кетті,
Күз болған соң, кетті күй.             

Жылы жаз жоқ, тамақ жоқ,
Өкінгеннен не пайда?     
Суыққа тонған, қарны ашқан,
Ойын қайда, ән қайда? 

Оныменен тұрмады, 
Қар көрінді, қыс болды.
Сауықшыл сорлы бүкшиді,
Тым-ақ қиын іс болды.                                           
Секіру қайда, сүрініп,
Қабағын қайғы жабады. 
Саламда жатып, дән жиған.
Құмырсқаны іздеп табады.                                         
      
Селкілдеп келіп жығылды,
Аяғына бас ұра:
-Қарағым, жылыт, тамақ бер,
Жаз шыққанша асыра!

Мұның жаным сөз емес,
Жаз өтерін білмеп пе ең?
Жаның үшін еш шаруа,
Ала жаздай қылмап па ең?

Мен өзіңдей шаруашыл,
Жұмсақ илеу үйлі ме?
Көгалды қуып,ән салып,
Өлеңнен қолым тиді ме ?


Қайтсін қолы тимепті!
Өлеңші, әнші асыл ер!
Ала жаздай ән салсаң,
Селкілде де, билей бер!













Қыз баланың сұлулығы


Қыз баланың сұлулығы иманында,
Бойына жақсы қасиет жыйғанында,
Анасының атына кір келтірмей,
Тәрбиемен ортаға сыйғанында.

Қыз баланың сұлулығы, жүргенінде,
Әдеппенен жымыйып күлгенінде,
Өсек аяң, әңгімеден аулақ болып,
Орынын қай жерде де білгенінде.

Қыз баланың сұлулығы адалдығы,
Жан-жағына тимесе жамандығы,
Байқалмаса шық бермес сараңдығы,
Ең бастысы кішіпейіл адамдығы.

Қыз баланың сұлулығы батылдығы,
Анадан текті туған асылдығы,
Ата-ананың қадірін бағалайтын,
Ерке тотай,болмаса масылдығы.


Қыз баланың сұлулығы тәрбиесі,
Таза болса ары мен жандүниесі.
Ата-ана ақылын мүсе тұтса,
Айдан анық атына шаң тимесі.




Қыз баланың сұлулығы ұятында,
Тәлім алса қарашаңырақ ұясында,
Сабырлы боп кішіпейіл,қарапайым,
Қор болмайды өмір атты қиясында.

Қыз баланың сұлулығы көздерінде,
Инабатты,ибалы сөздерінде,
Болашақ жарыменен бақытты боп,
Айдынында қос аққудай жүзгенінде.

Қыз баланың сұлулығы шаштарында,
Қиылған қою қара қастарында,
Орныменен серуендеп достарымен,
Қырық үйден тыйым болса жас шағында.

Қыз баланың сұлулығы мейірімде,
Арам ойы болмаса пейілінде.
Ашық шашық көрсетпей абыройын,
Қазақилық болса егер киімінде.

Қыз баланың сұлулығы білімінде,
Ойға түйген ортадан ілімінде,
Алла деп соғып тұрған жүрегінде,
Аналық пәктік болса сезімінде!!!







                             
Қараша, желтоқсан мен сол бір-екі ай

Қараша, желтоқсан мен сол бiр-екi ай,
Қыстың басы бiрi ерте, бiреуi жай.
Ерте барсам жерiмдi жеп қоям деп,
Ықтырмамен күзеуде отырар бай.

Кедейдiң өзi жүрер малды бағып,
Отыруға отын жоқ үзбей жағып.
Тоңған үйiн жылытып, тонын илеп.
Шекпен тiгер қатыны бүрсең қағып.

Жас балаға от та жоқ тұрған маздап,
Талтайып  қақтана алмай, өле жаздап.
Кемпiр-шалы бар болса, қандай қиын,
Бiр жағынан қысқанда о да азынап.

Кәрi қой ептеп сойған байдың үйi,
Қай жерiнде кедейдiң тұрсын күйi?
Қара қидан орта қап ұрыспай берсе,
О да - қылған кедейге үлкен сыйы.

Қар жауса да, тоңбайды бай баласы,
Үйi жылы, киiз тұтқан айналасы.
Бай ұлына жалшы ұлы жалынышты,
Ағып жүрiп ойнатар көздiң жасы.

Бай үйiне кiре алмас тұра ұмтылып,
Бала шықса асынан үзiп-жұлып.
Ық жағынан сол үйдiң ұзап кетпес,
Үйген жүктiң күн жағын орын қылып.

Әкесi мен шешесi баланы аңдыр,
О да өзiңдей ит болсын, азғыр-азғыр.
Асын жөндеп iше алмай қысылады,
Құрбысынан ұялып өңшең жалбыр.

Жалшы үйiне жаны ашып ас бермес бай,
Артық қайыр артықша қызметке орай.
Байда бейiл, жалшыда мейiр де жоқ,
Аңдыстырған екеуiн, құдайым-ай!


Алса да аяңшақтау кедей сорлы,
Еңбек бiлмес байдың да жоқ қой орны.
Жас бала, кемпiр-шалын тентiрентпей,
Бiр қыс сақта, тас болма сен де о құрлы.
 
                 Өзен

Таулардан өзен ағар сарқыраған,
Айнадай сәуле берiп жарқыраған.
Жел соқса, ыстық соқса бiр қалыпта,
Аралап тау мен тасты арқыраған.

Көңiлiң суын iшсең ашылады,
Денеңде бар дертiңдi қашырады.
Өксiген оттай жанып жануарлар,
Өзеннен рақат тауып басылады.
Қынарда тiлсiз тұрған тоғайлары
Шуылдап желмен бiрге бас ұрады...

Он мың мал айдап өтсең лайқамайды,
Тасыса су бармаған сай қалмайды.
Тасыған өзен судың қуатымен
Көк шалғын шөп бiтпеген жай қалмайды.

Ел қыстап күн көредi жанабында,
Дәм болар алуан-алуан балығында.
Тас таста, алтын таста сынамаққа,
Сонда да, аққан өзен қалыбында.

Құдiретiн «Құдайымның» көресiң бе,
Не жемiс өсер өзен дөңесiнде...
Арыстан дем алуға суға кiрсе,
Балықтар шымшып ойнар терiсiнде...
                                   

Бүркітші

Екi аңшы келе жатқан бөктер шымы тұтас бетегелi төскей болатын. Бекбол байқап келедi. Түн. Бұлтты түн болып өтсе де, жауын жаумаған екен. Шөп басында тiптi шық та жоқ. Тықырлау алаң мен тастақ жердi басқанда аттарының тұяғынан шаң да шығады. Кәрi аңшы екi рет оң жағына қадалып, «Сарымсақты» жаққа көз жiберiп, содан сырт айналып, арт жағындағы қалып бара жатқан «Керегетастың» да өздерiне мәлiм бөктерi мен сайларын шолып өттi. Әлi айналада шаңыт па, тұман ба, әйтеуiр, көкшiл буалдыр бар. Шөбi сарғайған дала жоталары да, жым-жырт болған биiк сергек тастақ та бадырайып көрiнгенмен, бiрыңғай көкшiл қоңырқай тартып тұр.


«Аяз би» ертегiсiнен үзiндi

Ертеде Мадан деген хан болыпты. Оның ақылы, тапқырлығы өз заманындағы көп хандардан артық екен. Ханның қырық уәзiрi бар екен. Бiр күнi уәзiрлерiмен мәжiлестес болып отырып:
- Уәзiрлерiм! Сендер қырқың да асып туған ақылды, данышпан едiңдер. Мен сендердi бiр жұмысқа жұмсаймын, сендер маған дүниедегi адамның жаманын, құстың жаманын және шөптiң жаманын тауып әкелiңдер. Он бiр ай уақыт беремiн. Сол он бiр айдың iшінде тауып әкелмесеңдер, жазалы боласыңдар, - дептi.
Хан бұйырған соң, амал жоқ, уәзiрлерi өзара ақылдасып iздеуге кiрiседi.
Көп iздеп, азап шегiп, шеңгел деген шөптi тауып: «Өзi – тiкен, арасынан жүрсе киiм жыртады, мал жемейдi екен, шөптiң жаманы осы ғой», - деп шеңгелдi алады. Қырғауыл деген құсты тауып: «Үстiнде жүнi жоқ, ұсқыны келiссiз, құстың жаманы осы екен», - деп, қырғауылды атып алады.
Ендi адамның жаманын таба алмай қырық уәзiр келе жатса, таудың етегiнде үстiнде жыртық тоны, басында терi тымағы бар, ұсқынсыз бiр адам бес-он қойды бағып жүр екен. Уәзiрлер таңырқап: «Адамның жаманы осы болар-ау» -деп тұрғанда, әлгi адам:
-Уа, мырзалар, неге таңырқайсыңдар! –дептi. 
Уәзiрлер ханның сондай бiр жұмысқа жұмсағанын, шөптiң, құстың жаманын тауып, ендi адамның жаманын таба алмай, ол адамның ұсқынын көрiп, таң қалып: «Адамның жаманы осы болар» - деп, таңырқап тұрғандарын айтады. Жаман тұрып:
- Болды, адамның жаманы керек болса, мен боламын. Ханның алдына менi алып барсаңыздар, сiздердiң жұмыстарыңыз бiтедi, -дейдi.

                         Ғ.МҮСIРЕПОВ.

Аманкелді
Аманкелдi келедi.
Аманкелдi: Неғып асығып оралдыңыз, Тәуке?
Тәуке: «Жетi көл» жақтан үлкен қол келе жатыр...¸натпадым да қалаға қайта шаптым. (Пластунов пен Кенжеқара келедi)
Амакелдi: «Жетi көл» жақтан күтетiн қолымыз жоқ едi ғой?
Пластунов: Жалғыз «Жетi көл» жақтан емес, жолдас комиссар, әр тұстан.
Аманкелдi: Бiр қолымызды тапқан екен ғой,аңдып жүрiп.
Пластунов: Әлгi айтқан осы болмаса жарар едi.
Аманкелдi:Тәуке тұрмаңыз, жөнелiнiз. Жайнаққа! Эскадрон алып тез қалаға жетсiн.
Тәуке: Жөнелейiн, жөнелейiн. (тез кетедi)
Аманкелдi: Ал, тұрмалық босқа. Қаруланыңдар түгел. (Штабтан оқ,мылтық,пулемет алып шығып бәрi әзiрленедi. Сырттан шапқан ат, атылған мылтық...Әр жерден күзетшiлер келедi.)
Күзетшiлер: Қалаға жау кiрiп келедi, комиссар жолдас. Түрменi қоршап алды! Әне, осылай бет алып келедi.
Аманкелдi: Осында болыңдар! Бұл қамалды оңай бермеспiз. Болады деген үмiт үшiн де аласып көргенбiз, болғанды қорғап қала аламыз, жолдастар. Миша отыр пулеметке. Үйге кiр, iштен атыс. (күзетшiлерге) Сендер осы көше жақты қорғаңдар! Мына жерге, мына жерге бекiнiңдер! Кенжеқара мына жерге бекiн. (Бануға). Тасалана бiлгейсiң...(сыртта атыс)
Кенжеқара: Мына жақта ақ ту көрiнедi. Жолдас командир, елшi болар.
Аманкелдi: Онда жұмысың болмасын, атуыңды бiл. Ат! (Атыс, Зiлқара мен Байқара көрiнедi)
Байқара: (Қолындағы туын бұлғап). Елшi, елшi келiп тұрмыз!
Аманкелдi: Сөйлеспеймiн, сендермен. Менде сөз жоқ.
Зiлқара: Бiзде бар.
Аманкелдi: Қайтыңдар кейiн! Елшi деген бiр ауыз сөз үшiн атпайын.
Зiлқара: Бiздi сен керек қылмасаң да, сенi бiз керек деймiз,ел үшiн! Қарсыласуды тоқтат та, тағдырыңды бiздiң қолға бер! Өлмесiңе мен кепiл, құдай атымен ант етем!
Байқара: Мiне құран! Құран! Құран!
Аманкелдi: Ә!. Менiң өлер өлмесiмдi саудаға салғыларың келедi ме? Ондайды өз араларыңнан iздеңдер!
Зiлқара: Ажалмен бекер ойнайсың,батыр. Ол екi айтқызбайды, бiр-ақ айтылады.
Аманкелдi: Қашыңдар, ажалдан қорқасыңдар!
Кенжеқара: (өзiне) Кел-кел десiп тұрғандарың, бес кiсiге қарсы майдан ашып, бата алмай тұр...
Зiлқара: (Артына бұрылып) Ендеше өз обалың өзiңе, атыңдар көздеп. (Көп мылтықтың үнi. Аманкелдi бұға қалды)
Аманкелдi: Жоқ. Көздеп атқан былай болады. (Атып қалады. Зiлқара құлайды)
Кенжеқара: Қап!
Аманкелдi: Ат! (Алыстан атылған мылтық үнi) Миша естимiсiң, эскадрон келедi. Эскадрон. От.
Кенжеқара: Апырай, тағы аман қалды-ау, мынау. Жоқ ендi айтылып келмес бұл кезегi. (Аманкелдi сыртымен атып қалады. Аманкелдi құлайды. Кенжеқара секiрiп түсiп, қарсы жаққа қарай қаша жөнеледi). Құлады! (Аманкелдi құлайды) ¸мтылыңыздар! ¸мтылыңыздар!
Бану: Сен де екен ғой, қап пәле (Атып қалады. Кенжеқара құлайды. Бану жүгiрiп барып Аманкелдiнiң басын сүйедi). Батыр-ай, қалады ма екен жаның! (Пластунов берi жүгiрiп шығады).
Пластунов: Эскадрон келе жатыр, комиссар. Эскадрон от!...От!...(ҚАшып бара жатқан Байқара, Байтастар құлап-құлап түседi)
Бану: Батыр, батыр. (Жүгiрiп Тәуке келедi).
Тәуке: Шыққыр көзiм, не көрiп тұрсын. (Аманкелдi басын сүйейдi). Батырым-ай, тiрегiм-ай, көзiңдi ашшы...Полк келiп қалды, полк! Әне, Жайнақ та көрiнедi.
Аманкелдi: Сәлем айтарсыңдар.
Пластунов: Қашты алаштар! Қашты комиссар! От!...(Қатты атыс).
Аманкелдi: Эскадрон қалай соғысар екен, басымды көтерiңдершi, көрейiн. Жалшыны байдың қуалап жүрiп сабағанын көп көрiп едiм, байларды жалшының қуалап жүрiп сабағанын бiр көрейiн, басымды көтере берiңдершi, көтере берiңдершi!
Бану! Миша! Бану! ...(Тәуке мен Бану Аманкелдiнiң басын сүйей көтере бердi, Аманкелдi көзiн аша алмай сұлқ түсiп кетедi. Жайнақ келедi...!)
Жайнақ: Жолдас комиссар! Қала жаудан тазаланды. Ту орнында берiк!.


Дәрменнің монологы 

- Абай аға, қадiрлiм! Ол дәндерiң өлген жоқ, жойылған жоқ. Рас, бұл күнде бiр араға бiткен дүм тоғай болмасын. Үлкен бақ боп тұрмасын. Бiрақ, ен дала, мол сахараның бар бойында ол дәндерiң өсiп келедi... Көп өсiп, көктеп өсiп келедi. Өсе бермек күн санап та жыл санап. Сол үшiн де мен өз өмiрiмде, өле-өлгенше асыл сөзiңдi сақтармын, ата тәрбиеңдi ақтармын, ағажан!.

Кеше: - Уа, кiмсiз?
· Ыбыраймыз.
· Жаймысыз?
· Жаймыз.
· Уа,қайдан келесiз?
· Сайлаудан келемiз.
Елге ойран сап
Ойнаудан келемiз.
Төске таққан шенiмiз бар.
Патшаға жаққан ебiмiз бар.
Құдайға шүкiр, қойдан жуас
Момақан ғана елiмiз бар.
Бiз-бай,бiз-құдай.
Күш сынасса жүн болады,
Кiм келедi сайма-сай?!.
             Бүгiн: -Уа, кiмсiң?
· Ыбыраймын.
· Жаймысың?
· Жаймын.
· Уа, қайдан келесiң?
· Соттан келемiн,
Соттан емес-ау,отан келемiн.
· Бiлдiң бе?
· Бiлдiм ғой.
· Қалай екен?
· Арыз берген малай екен.
· Солай ма екен?
· Солай екен.
· Не дейдi?
· Ақы сұрайды.
· Қанша?
· Он мың сом.
· Он мың сом?
· Нең қалсын?
· Қатын қалады,
· Мен қаламын.
· Шенiң қайда?
· Тозған.
· Елiң қайда?
· Күнi озған.
· Ендi не етпексiң?
· Бiтем.
· Бiтсең бiт, мен де соныңды күтем
